கேள்வி: மலேசிய ஊழியர் சேமநிதி வாரியம் - வரலாறு பற்றி நீங்கள் என்ன அறிந்துள்ளீர்கள்?
பதில்: மலேசிய ஊழியர் சேமநிதி வாரியம், 1951-ஆம் ஆண்டு, ஊழியர் வருங்கால வைப்பு நிதி கட்டளைச் சட்டத்தின்படி ''(Employees Provident Fund Ordinance 1951),'' அக்டோபர் 1, 1951-இல் தேசிய அஞ்சல் இயக்குநர் அதிகாரத்தின் கீழ் நிறுவப்பட்டது. இந்தச் சட்டம் 1951-ஆம் ஆண்டு இபிஎப் (EPF) சட்டமாக மாறியது. 1982-ஆம் ஆண்டு மேலும் ஒரு மாற்றம்; அதற்குப் பின்னர் 1991-ஆம் ஆண்டு அந்தச் சட்டம் இபிஎப் சட்டம் 1991 என மாற்றம் கண்டது. 1991-ஆம் ஆண்டு இபிஎப் சட்டம் 1991 எனும் 1991-ஆம் ஆண்டு மலேசிய ஊழியர் சேமநிதி வாரியச் சட்டம்; ஊழியர்களும் அவர்களின் முதலாளிகளும் ஓய்வூதிய சேமிப்பில் பங்களிக்க வேண்டும் என்று கோருகிறது. மேலும்; தொழிலாளர்கள் ஓய்வு பெறும்போது அல்லது அதற்கு முன் சிறப்பு நோக்கங்களுக்காகத் தங்களின் சேமிப்பை மீட்டுக் கொள்ள அனுமதிக்கிறது. திசம்பர் 31, 2012 நிலவரப்படி, மலேசிய ஊழியர் சேமநிதி வாரியத்தில் 13.6 மில்லியன் உறுப்பினர்கள் இருந்தனர். அவர்களில் 6.4 மில்லியன் பேர் செயல் பங்களிப்பு உறுப்பினர்களாக இருந்தனர். அதே தேதியில், மலேசிய ஊழியர் சேமநிதி வாரியத்தில் 502,863 பங்களிப்பு முதலாளிகளும் இருந்தனர்.
கேள்வி: மலேசிய ஊழியர் சேமநிதி வாரியம் - முதலீடுகள் பற்றி தகவல் சொல்.
பதில்: 2012-ஆம் ஆண்டு தொடக்கம், ஒவ்வோர் உறுப்பினரின் மாத சம்பளத்திலும் குறைந்தது 11% பங்களிப்பை வழங்கி சேமிப்புக் கணக்கில் சேமித்து வைப்பதை உறுதி செய்யும் வகையில் ஊழியர் சேமநிதி வாரியம் செயல்படுகிறது. அதே வேளையில் உறுப்பினரின் முதலாளி ஊழியரின் சம்பளத்தில் குறைந்தது 12%-ஐ சேமிப்பிற்கு கூடுதலாக நிதியளிக்கக் கடமைப்பட்டுள்ளார் (சம்பளம் மலேசிய ரிங்கிட்5,000-க்கும் குறைவாக இருந்தால் 13%). ஓர் உறுப்பினரின் ஊழியர் சேமநிதி சேமிப்பு, ஊழியர் சேமநிதி வாரியத்தால் இலாபகரமானதாகவும் அனுமதிக்கப்பட்டதாகவும் கருதப்படும் நிறுவனங்களுக்கான முதலீடாகப் பயன்படுத்தப்படலாம். அதிலிருந்து கிடைக்கும் ஈவுத்தொகை அந்தந்த உறுப்பினர்களின் கணக்குகளுக்கு வங்கியின் வழியாகச் செலுத்தப்படும். இதற்கு மாற்றாக, உறுப்பினர்கள் தங்கள் சேமிப்பைத் தங்கள் சொந்த முதலீடுகளிலும் பயன்படுத்தலாம். இருப்பினும் அத்தகைய நடவடிக்கைகளினால் ஏற்படும் இழப்புகளுக்கு சேமநிதி வாரியம் பொறுப்பு ஏற்காது. மற்றும் அவ்வாறு ஏற்படும் இழப்புகளுக்கு உறுப்பினர்களே பொறுப்பு ஏற்க வேண்டும்.
கேள்வி: மலேசிய ஊழியர் சேமநிதி வாரியம் - ஈவுத்தொகை பற்றி தகவல் சொல்.
பதில்: முதலீட்டு முடிவுகளைப் பொறுத்து, வைப்புத்தொகை நிதியின் மீது ஊழியர் சேமநிதி வாரியம் தன் ஆண்டு ஈவுத்தொகையை அறிவிக்கிறது. காலப்போக்கில் மாறுபடும் முதலீட்டு முடிவுகளைப் பொறுத்து ஈவுத்தொகை அறிவிக்கப்படுகிறது. இருப்பினும் சட்டப்படி, ஊழியர் சேமநிதி வாரியம், 2.5% ஈவுத்தொகையை மட்டுமே வழங்க கடமைப்பட்டுள்ளது (பணியாளர் வருங்கால வைப்பு நிதி சட்டம் 1991 இன் பிரிவு 27 இன் படி - as per Section 27 of the Employees Provident Fund Act 1991). ஊழியர் சேமநிதி வாரியம் அதன் உறுப்பினர்களுக்கு நிலையான நிதிப் பாதுகாப்பை வழங்குவதை நோக்கமாகக் கொண்டுள்ளது. அந்த வகையில் குறைந்த வருமானத்தை ஈட்டினாலும், குறைந்த ஆபத்துள்ள வருவாய் திட்டங்களில் முதலீடு செய்கிறது. {| class="wikitable" |+ஈவுத்தொகை !சேமிப்பு வகை !2024 !2023 !2022 !2021 !2020 !2019 !2018 !2017 !2016 !2015 !2014 |- |வழக்கமான ஈவுத்தொகை |6.30% |5.50% |5.35% |6.10% |5.20% |5.45% |6.15% |6.90% |5.70% |6.40% |6.75% |- |ஷரியா |6.30% |5.40% |4.75% |5.65% |4.90% |5.00% |5.90% | - | - | - | - |}
கேள்வி: மலேசிய ஊழியர் சேமநிதி வாரியம் - திரும்பப் பெறுதல் என்பது என்ன?
பதில்: ஓய்வூதியத் திட்டமாக, உறுப்பினர்கள் 50 வயதை எட்டும்போது மட்டுமே சேமநிதி சேமிப்பில் திரட்டப்பட்ட பணத்தை திரும்பப் பெற முடியும். அந்தக் கட்டத்தில் அவர்கள் தங்களின் சேமநிதியில் இருந்து 30% மட்டுமே எடுக்க முடியும்; 55 வயது அல்லது அதற்கு மேற்பட்ட உறுப்பினர்கள் தங்கள் சேமிப்பு முழுவதையும் திரும்பப் பெறலாம். ஓர் உறுப்பினர் 55 வயதிற்கும் முன்னதாக இறக்கும் பட்சத்தில், அந்த உறுப்பினர் பரிந்துரை செய்த தனிநபருக்கு சேமநிதி வழங்கப்படும். ஓர் உறுப்பினர் நிரந்தரமாக வேறு நாட்டிற்குக் குடிபெயர்ந்தாலோ, ஊனமுற்றாலோ, அல்லது அத்தியாவசிய மருத்துவ சிகிச்சை தேவைப்படும் போதோ அவரின் சேமநிதிப் பணத்தைத் திரும்பப் பெறுதல் சாத்தியமாகும்.